TILBUDSINDHENTNING

Indkøb af konsulent med kompetencer inden for det frivillige carbonmarked

# Formål

Klimaskovfonden har brug for en konsulent, som kan bistå med sparring om en række emner inden for det frivillige carbonmarked. Konsulenten skal have stor erfaring og viden om området. Konsulenten skal også producere tekster på dansk og engelsk til publikationer, der udgives af Klimaskovfonden.

Ordregiver inviterer virksomheder til at afgive tilbud på løsning af opgaven ved at annoncere på udbud.dk.

Klimaskovfonden ønsker at indgå en rammeaftale, hvor Klimaskovfonden garanterer at købe mindst 150 timer og op til 250 timer i 2024.

# Opgavens omfang og nødvendige forudsætninger

Tilbudsindhentningen omfatter indkøb af en konsulent, som kan hjælpe Klimaskovfonden med følgende opgaver:

1. Sparring vedrørende scope og indhold i en publikation om VCM og BVCM med fokus på følgende underemner:
   * Generel introduktion til VCM, herunder
     + udviklingen fra Kyoto til Paris Aftalen
     + GHG Land Sector and Removal
     + dobbelt claiming
     + bidrag vs kompensation
     + best practice for høj-kvalitetskreditter (addionalitet, permanens m.m.)
     + green claims directive
   * SBTi BVCM guidelines
     + BVCM mål
     + BVCM principper
     + High level steps
     + Best practice for at skalere BVCM
2. Udvikle spørgeramme, deltage i 15-20 kvalitative interviews med SBTi Net-Zero virksomheder samt lave opsamling/afrapportering
3. Sparring vedr. forretningsmodeller for virksomheder
   * Hvad betyder SBTis nye rapporter på BVCM for klimaskovfondens produkter og vejledning af kunderne?
   * Hvad betyder GHG protokollens Land Sector and Removal Guidance for fondens kunder (når den er vedtaget)
4. Udarbejde indhold om VCM og BVCM til [www.klimaskovfonden.dk/virksomheder](http://www.klimaskovfonden.dk/virksomheder)

Opgavernes konkrete indhold og tidsforbruget aftales i tæt sparring med Klimaskovfonden. Ovenstående opgaver er ikke en udtømmende liste. Der vil i løbet af 2024 opstå flere konkrete opgaver, der ligger inden for aftalens tidsmæssige og opgavemæssige ramme.

Opgavens tidsmæssige placering:

|  |  |  |  |  |
| --- | --- | --- | --- | --- |
|  | 2 kvartal 2024 | 3 kvartal 2024 | 4 kvartal 2024 | Maksimale tidsforbrug |
| Belastning | 150 timer | 50 timer | 50 timer | 250 timer |

Det er vigtigt, at leverandøren har stor erfaring inden for det frivillige carbon marked. Det vil tælle positivt, hvis konsulenten har dokumenteret erfaring og viden med:

* Det frivillige carbon-marked internationalt og i Danmark
* Globale standarder såsom SBTi og GHG samt de igangværende forhandlinger/udviklinger af standarder i regi af EU og globalt, som påvirker virksomhedernes arbejde med drivhusgasfjernelser og rapportering heraf
* Krav til CO2-enheder af høj kvalitet
* Kravene til troværdigt klimaregister
* Udarbejdelse af klimaregnskaber i danske virksomheder
* Dybdegående kendskab til Klimaskovfondens produkter og standard

Konsulenten skal kunne indgå i sparring på ovenstående emner samt producere skriftlige produkter i form af tekster og præsentationer på dansk og engelsk.

# Persondata

Ordregiver behandler personoplysninger i forbindelse med indhentelse af tilbud, typisk kontaktoplysninger for en eller flere medarbejdere hos tilbudsgiver. Det vil som udgangspunkt alene være Klimaskovfondens medarbejdere, der behandler dine oplysninger

# Procedure for tilbudsindhentningen

Tilbudsindhentningen gennemføres i henhold til udbudslovens afsnit V, der omfatter offentlige indkøb under tærskelværdierne uden klar grænseoverskridende interesse. Der er tilrettelagt nedenstående proces for afgivelse af tilbud.

## Materiale til tilbudsindhentningen

Materialet, der danner grundlag for afgivelse af tilbud, består af:

* Opfordringsbrev (dette dokument)

## Afgivelse af tilbud

Tilbudsgiver skal udarbejde et skriftligt tilbud. Der kan kun afgives ét tilbud pr. tilbudsgiver.

Krav til tilbuddet:

* Tilbuddet må maksimalt udgøre 2 sider, eksklusiv vedlagte CV.
* Tilbuddet skal indeholde beskrivelser i forhold til nedenstående kriterier for tildeling, og det er de punkter, som tilbuddene efterfølgende vil blive vurderet på baggrund af.
* Tilbud skal være modtaget senest på det beskrevne tidspunkt i pkt. 8. Tidsplan. Tilbud modtaget efter dette tidspunkt vil ikke blive taget i betragtning.
* Tilbud skal sendes skriftligt til Trine Kromann [tk@klimaskovfonden.dk](mailto:tk@klimaskovfonden.dk) eller [kontakt@klimaskovfonden.dk](mailto:kontakt@klimaskovfonden.dk)
* Tilbudsmaterialet skal være på dansk.
* Tilbudsgiver skal vedstå sit tilbud i 1 måned(er) regnet fra tilbudsfristen.

Tilbudsgivers omkostninger forbundet med at afgive tilbuddet er ordregiver uvedkommende, herunder også hvis ordregiver måtte beslutte at aflyse tilbudsindhentningen uden tildeling af kontrakt.

Tilbudsgiver må ikke have interesser i hverken Klimaskovfonden, eller de projekter der støttes under Klimaskovfonden.

## Forhandling

Ordregiver forbeholder sig retten til at forhandle på baggrund af de modtagne tilbud, hvis ordregiver vurderer, at der er behov herfor.

## **Tildeling**

Ordregiver vil i forbindelse med tildelingen af kontrakten lægge følgende kriterier for tildeling til grund:

1. **Timepris:**   
   Tilbudsgiver afgiver en timepris for udførelse af de 200 timer. Kriteriet vægtes med 40%.   
   Timeprisen omregnes til point ud fra følgende formel: Maksimumpoint (5) \* laveste timepris/timepris konkret tilbud.
2. **Faglige kompetencer:**  
   Tilbudsgiver skal sende CV indeholdende relevante faglige kvalifikationer og erfaringer. CV’et må maksimalt udgøre én A4-side. Det tillægges positiv betydning, at konsulenten har kompetencer og erfaring med løsning af de opgaver, der er nævnt under punkt 2. Kriteriet vægtes med 30%.

Point tildeles ud fra nedenstående kriterier:

Bedst mulige opfyldelse af kriteriet 5

Meget tilfredsstillende opfyldelse af kriteriet 4

Tilfredsstillende opfyldelse af kriteriet 3

Mindre tilfredsstillende opfyldelse af kriteriet 2

Dårlig opfyldelse af kriteriet (men konditionsmæssigt tilbud) 1

1. **Opgaveløsning**Tilbudsgiver skal sende en kort beskrivelse (max 2 sider) af hvordan tilbudsgiver påtænker at tilgå og løse de 4 opgaver, som er nævnt under punkt 2. Kriteriet vægtes med 30%.

Point tildeles ud fra nedenstående kriterier:

Bedst mulige opfyldelse af kriteriet 5

Meget tilfredsstillende opfyldelse af kriteriet 4

Tilfredsstillende opfyldelse af kriteriet 3

Mindre tilfredsstillende opfyldelse af kriteriet 2

Dårlig opfyldelse af kriteriet (men konditionsmæssigt tilbud) 1

Point for Timepris ganges med 40 pct., point for Faglige kompetencer (b) med 30 pct. og point for Opgaveløsning (c) med 30% svarende til ovenstående vægtning.

# Tilbudsevaluering

Efter tilbudsfristens udløb, vil der blive foretaget en evaluering af indholdet af de modtagne tilbud, og på baggrund af det angivne kriterium ovenfor besluttes det, hvilken tilbudsgiver der skal have tildelt kontrakten.

Alle tilbudsgivere vil blive underrettet samtidig og hurtigst muligt om, hvilken afgørelse der er truffet angående tildeling af kontrakten. Ordregiver planlægger at indgå kontrakten i forlængelse af beslutningen om tildeling.

# Spørgsmål

Eventuelle spørgsmål til materialet eller processen kan stilles skriftligt til tk@klimaskovfonden.dk senest på det beskrevne tidspunkt i pkt. 8. Tidsplan. Spørgsmål modtaget efter dette tidspunkt vil blive besvaret i det omfang, besvarelse kan afgives i passende tid før tilbudsfristen.

Spørgsmål vil blive besvaret skriftligt og hurtigst muligt, efter de er modtaget. Såvel spørgsmål som svar vil blive sendt til alle tilbudsgivere i anonymiseret form.

# Kontaktoplysninger

Ordregiver er:

Klimaskovfonden

Toftebakken 9,

4000 Roskilde

# Tidsplan

Tilbudsindhentningen forventes gennemført i henhold til nedenstående tidsplan. Der gøres opmærksom på, at ordregiver forbeholder sig ret til at foretage ændringer. Ændringer vil blive meddelt alle tilbudsgiverne.

|  |  |
| --- | --- |
| Torsdag d. 21.03.2024 | Materialet annonceres på udbud.dk |
| Onsdag d. 3.04.2024 | Frist for at stille spørgsmål |
| Fredag d. 5.04.2024, kl 12.00 | Frist for afgivelse af tilbud |
| mandag d. 8.04.2024 | Forventet tilbagemelding til tilbudsgiverne |
| Torsdag d. 11.04.2024 | Forventet kontraktunderskrivelse og opstartsmøde |